Iulius Gouffé

Iulius Gouffé, nomine nativo Martin-Jules Gouffé (Lutetiae anno 1807 natus; mortuus die 28 Februarii 1877 Noviliaci ad Sequanam) fuit coquus scriptorque librorum manualium de re culinaria. Praesertim pasticiarius ornamentorumque edulium creator innotuit.

Filius pasticiarii Petri Ludovici Gouffé, tiro apud patrem opus coquinarium didicit, sed etiam apud Carême qui creationes eius iuveniles admiraverat. Tabernam pasticiariam Lutetiae gerebat ad viam suburbanam S. Honorati (rue du faubourg Saint-Honoré) ab anno 1840 usque in 1855. Quo anno coquus factus est Napoleoni III imperatori. Ab anno 1867, suadentibus amicis Leone Brisse et Alexandro Dumas, magister ciborum (officier de bouche) apud  Parisiensem operam dedit.

 Fratres 
Frater eius Alphonsus, anno 1813 natus, pasticiarius iuxta reginam Victoriam merens apud domum Buckinghamensem, domum Osbornensem, arcem Windesoriensem operam dedit. Scripta fratris Anglice reddere curavit. Hastingae die 4 Iunii 1907 mortuus est."Alphonse Gouffe" apud Friends of Hastings Cemetery

Frater Hippolytus coquus meruit in Russia iuxta comitem .

 Scripta 
 1867 : Le Livre de cuisine. Lutetiae: Hachette; Textus 2a ed. 1870 4a ed. 1877, pp. 633-634
 1868 (Alphonse Gouffé, interpr.) : The royal cookery book (Le livre de cuisine). Londinii: Sampson Low; Textus apud Internet Archive
 1869 : Le Livre des conserves. Lutetiae: Hachette; Textus apud Internet Archive
 1873 : Le Livre de pâtisserie. Lutetiae: Hachette; Textus apud Internet Archive

 Notae 

 Bibliographia 
 Pierre Lacam, "Biographie: Jules Gouffé" in Journal des confiseurs-pâtissiers (Septembri 1892); "Complément" ibidem (Octobri 1892) 

Categoria:Nati 1807
Categoria:Mortui 1877
Categoria:Coqui
Categoria:Scriptores Franciae
Categoria:Auctores Francogallici
Categoria:Scriptores de re cibaria